stanford-oval/wikipedia huggingface dataset:
Lekáni

| Lekáni Λεκάνη |
| --- | --- |
 Lekánin järvi.
Valtiot:  Kreikka
Paikkakunta:  Agkístri, Saaret, Attika
Koordinaatit:  37°41′04″N, 23°19′38″E
Mittaustietoja
Pinta-ala:  0,04 km²
 fiLekáni 
Lekáni (kreik. Λίμνη Λεκάνη, Límni Lekáni, myös Alykí, Αλυκή, ”Suolajärvi”; Límni, Λίμνη, ”Järvi”) on järvi Agkístrin saarella Kreikassa. Se sijaitsee saaren lounaisosassa lähellä merenrantaa, noin kuusi kilometriä lounaaseen saaren pääkylästä Megalochórista. Järven pinta-ala on noin 0,04 neliökilometriä. Järvi on yhdistetty mereen 60 metriä pitkällä kanavalla. Se rakennettiin aikanaan järven muuttamiseksi suolajärveksi suolantuotantoa varten. Järven lähellä sijaitsee Apónisoksen saari.
Landakotskirkja

Näkymä Reykjavíkista, Landakotskirkja etualalla oikealla.
Landakotskirkja, muodollisemmin Basilika Krists konungs, on Islannin katolisen kirkon katedraali. Se sijaitsee pääkaupunki Reykjavíkin läntisessä osassa. Kirkko edustaa uusgoottilaista arkkitehtuuria. Sen on suunnitellut arkkitehti Guðjón Samúelsson. Kirkko vihittiin 23. heinäkuuta 1929, ja se oli tuolloin Islannin suurin kirkko.
Aiheesta muualla

Kuvia tai muita tiedostoja aiheesta Landakotskirkja Wikimedia Commonsissa
Leirintäopas

Leirintäopas on matkailijoille suunnattu opasvihko, joka kertoo kesä- ja talvileirintäpaikat ja antaa leiriytymiseen liittyviä ohjeita ja vinkkejä. Karavaanarin Leirintäoppaaseen kootaan jäsenetuleirintäkohteiden palvelut, harrastusmahdollisuudet ja yhteystiedot.
Yli 140-sivuisessa Leirintäoppaassa julkaistaan myös täydennetty lista matkaparkeista.
Oppaassa esitellään noin 400 yleistä leirintäaluetta, pihaleirintäkohdetta ja SFC-aluetta. Mukana ovat myös hiihtokeskusten caravanalueet ja muut talvileirintäkohteet. Leirintäkohteiden palvelut ja harrastusmahdollisuudet on kerrottu selkein symbolein. Leirintätiedoista löytyvät myös muun muassa leiriytymishinnat ja aukioloajat. Monet alueista kertovat itsestään myös värikuvalla.
Kaikki oppaan leirintäalueet ja matkaparkit on merkitty Leirintäoppaassa olevaan tarkkaan tiekarttaan ja jokaiselle alueelle on sanallinen ajo-ohje. Jotkut alueet selkiyttävät ajo-ohjettaan piirroskartalla.
Leirintäoppaan tiedot perustuvat leirintäyrittäjien antamiin ja tarkastamiin tietoihin. Tiedot päivitetään vuosittain kevättalvella ja ne ovat voimassa seuraavan oppaan ilmestymiseen saakka.
Caravan Leirintäopas postitetaan Caravan-lehden kolmosnumeron liitteenä kaikille SF-Caravan ry:n jäsenille  sekä Caravan-lehden tilaajille . Leirintäoppaan painosmäärä vuonna 2018 oli 69 000 kpl.
Lactobacillus rhamnosus

| Lactobacillus rhamnosus |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Basillit Bacilli
Lahko::  Lactobacillales
Heimo::  Lactobacillaceae
Suku::  Lactobacillus
Laji::  rhamnosus
Kaksiosainen nimi
 Lactobacillus rhamnosus  (Hansen 1968) Collins et al. 1989 
Katso myös
   Lactobacillus rhamnosus Wikispeciesissä   Lactobacillus rhamnosus Commonsissa 
Infobox OKNimi-testi OK: 
Lactobacillus rhamnosus on bakteerilaji. Sitä pidettiin aiemmin Lactobacillus casein alalajina, mutta nykyisin geneettisen tutkimuksen myötä se tunnustetaan omaksi lajikseen. Se tunnetaan erityisesti probioottisesta maitohappobakteerikannasta Lactobacillus rhamnosus GG (ATCC 53103), joka on eristetty terveen ihmisen suolistofloorasta.
Lactobacillus rhamnosus GG:n vaikutuksista on julkaistu yli 800 tieteellistä tutkimusta kansainvälisissä lehdissä ja se on siten maailman tutkituin terveysvaikutteinen maitohappobakteeri (probiootti). Lactobacillus rhamnosus GG täyttää terveysvaikutteiselle bakteerille asetetut kriteerit, sillä se kykenee säilymään elävänä ruoansulatuskanavan läpi, ja se pystyy kolonisoimaan paksusuolen väliaikaisesti (Saxelin ym. 1991). Säännöllisesti käytettynä Lactobacillus rhamnosus GG asettuu osaksi suoliston normaalia bakteeristoa ja vahvistaa paitsi maitohappobakteerien osuutta myös hyödyllisten bifidobakteereiden osuutta bakteeristossa.
Lactobacillus rhamnosus GG terveysvaikutteisissa elintarvikkeissa

Vaikuttavan ainesosan määrä elintarvikkeessa pitää olla riittävä väitetyn terveysvaikutuksen aikaansaamiseksi, ja tehon tulee olla osoitettu ihmisillä tehdyillä tutkimuksilla.
LGG

LGG on Valion rekisteröity tavaramerkki. Ensimmäiset LGG-tuotteet, jotka olivat samalla ensimmäiset kaupalliset Lactobacillus rhamnosus GG -maitohappobakteeria sisältävät elintarvikkeet, lanseerattiin Suomessa vuonna 1990 brändillä Valio Gefilus. Valio on lisensoinut oikeudet LGG-tavaramerkkiin ja LGG-tuotteisiin liittyvään tietotaitoon usealle yritykselle ympäri maailman. Suomessa Lactobacillus rhamnosus GG:tä sisältäviä kapseleita ja tippoja markkinoi Oriola Oy Valion lisenssillä käyttäen tavaramerkkejä Gefilus ja LGG.
Valio kiinnostui 1980-luvulla maitohappobakteereiden terveysvaikutuksista ja osti oikeudet Lactobacillus rhamnosus GG -maitohappobakteeriin vuonna 1987 amerikkalaisilta professoreilta Sherwood Gorbach ja Barry Goldin. Ensimmäinen LGG-maitohappobakteeria sisältävä tuote oli Gefilus -hapatettu herajuoma, joka tuotiin markkinoille vuonna 1990. Terveysvaikutteiset elintarvikkeet olivat uutta kuluttajille 1990-luvun alussa ja myös Gefilus-tuotteiden myynti jäi ensin alhaiseksi. Vasta 1990-luvun lopussa terveysvaikutteiset elintarvikkeet alkoivat yleistyä ja Valio Gefiluksen läpimurto tapahtui vuonna 1996 Gefilus-maidon tultua markkinoille.
Vuonna 2009 Gefilus-tuotteita myytiin Suomessa 35 miljoonaa kiloa ja LGG-maitohappobakteeria sisältäviä tuotteita oli Valion lisenssillä markkinoilla 51 maassa Suomi mukaan lukien. Gefilus-tuotteet täyttivät 20 vuotta 15. maaliskuuta 2010. Tuotevalikoima on vuosien myötä laajentunut ja siihen kuuluu jogurtteja, piimää, maitoa, tehojuomia, mehuja, mehukeittoja ja juustoa. Lapsille suunnatut Valio Kidius Gefilus -tuotteet sisältävät myös LGG-bakteeria.
Maitopohjaiset Gefilus-tuotteet valmistetaan Oulussa, Jyväskylässä, Seinäjoella ja Riihimäellä. Juomat valmistetaan Helsingin mehutehtaalla, Pitäjänmäellä. Probioottia valmistetaan sekä Valion omaan käyttöön että vientiin Valion hapatetehtaalla Tikkurilassa.
Tutkimuksia Lactobacillus rhamnosus GG:stä

Lactobacillus rhamnosus GG:n on useissa kliinisissä tutkimuksissa todettu vahvistavan vastustuskykyä, ja auttavan pysymään terveenä (mm. Hatakka ym. 2001, Hojsak ym. 2009, Saxelin 2003). Säännöllinen lactobacillus GG:n käyttö vähensi lasten sairastavuutta, hengitystieinfektioiden määrä väheni ja niiden hoitoon tarvittiin vähemmän antibiootteja kuin vertailuryhmässä. Keväällä 2012 Euroopan elintarvikevirasto kielsi väittämästä tuotteilla olevan vastustuskykyä lisäävää vaikutusta. Lactobacillus rhamnosus GG:n myönteiset vaikutukset lasten hengitystietulehduksiin on osoitettu myös toisessa tutkimuksessa (Hojsak ym. 2009).  Päivittäinen lactobacillus rhamnosus GG:tä sisältämän juoman nauttiminen vähensi haitallisten bakteereiden määrää aikuisten koehenkilöiden nenän limakalvolla.
Lactobacillus rhamnosus GG:tä sisältävän maidon käyttö helsinkiläisissä päiväkodeissa vähensi hampaiden reikiintymisriskiä verrattuna tavalliseen maitoon (Näse ym. 2001).
Lactobacillus rhamnosus GG:tä saaneiden lasten riski sairastua akuuttiin ripuliin oli 80 % pienempi kuin lumevalmistetta saaneiden lasten (Szajewska ym. 2001). Lukuisissa tutkimuksissa on todettu, että lactobacillus GG lyhentää akuutin ripulin kestoa.
Satunnaistetussa, lumekontrolloidussa tutkimuksessa Lactobacillus GG:tä saaneiden äitien lapsille kehittyi kahteen ikävuoteen mennessä atooppista ihottumaa 15 prosentissa tapauksista, lumeryhmässä esiintyvyys oli 47 % (Rautava ym. 2002). Laajassa tutkimuksessa, jossa allergiariskilapsia seurattiin seitsemän vuoden ajan, todettiin, että Lactobacillus rhamnosus GG pienentää atopian riskiä (Kalliomäki ym. 2001 ja 2007).
Valio ja Helsingin yliopiston Biotekniikan instituutti ovat yhteistyössä selvittäneet Lactobacillus rhamnosus GG maitohappobakteerin täydellisen genomisekvenssin eli perimän (Kankainen ym. 2009). Sekvenssin avulla voidaan mm. tutkia tarkemmin terveysvaikutusten taustalla olevia mekanismeja.
Aiheesta muualla

Laji.fi: Lactobacillus rhamnosus
ITIS: Lactobacillus rhamnosus (englanniksi)
National Center for Biotechnology Information (NCBI): Lactobacillus rhamnosus, taxonomy (englanniksi)
UniProt, Taxonomy: Lactobacillus rhamnosus (englanniksi)
Kyoto Encyclopedia of Genes and Genomes (KEGG): Lactobacillus rhamnosus GG (englanniksi)
Lance Reventlow

| Lance Reventlow |
| --- | --- |

Henkilötiedot
Koko nimi:  Lawrence von Haugwitz-Hardenberg-Reventlow
Syntynyt: 24. helmikuuta 1936 
Kansalaisuus:   Yhdysvallat
Formula 1 -ura
Aktiivivuodet:  1960
Talli(t):  Scarab
Kilpailuja:  3 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon Grand Prix 1960
Viimeinen kilpailu:  Belgian Grand Prix 1960
Lance Reventlow (syntymänimeltään Lawrence von Haugwitz-Hardenberg-Reventlow (24. helmikuuta 1936 Lontoo – 24. heinäkuuta 1972 Aspen, Colorado) oli yhdysvaltalainen F1-kuljettaja ja miljoonaperijätär Barbara Huttonin poika sekä Cary Grantin poikapuoli. Hän osallistui kolmeen F1-osakilpailuun kaudella 1960. Hän pääsi mukaan kilpailuun ainoastaan Belgian GP:ssä 1960, jossa hän keskeytti eikä saavuttanut pisteitä.
Reventlow oli tanskalaisyntyisen kreivi Kurt von Haugwitz-Hardenberg-Reventlowin (1895–1969) ja Barbara Huttonin poika. Hän sai lapsuudessaan kärsiä vanhempiensa väkivaltaisesta avioliitosta, isänsä välinpitämättömyydestä sekä äitinsä huume- ja alkoholiongelmasta. Vanhempiensa avioeron jälkeen vuonna 1938 Lance ja Barbara muuttivat Yhdysvaltoihin. Barbara meni naimisiin vuonna 1942 Cary Grantin kanssa, josta tuli Lancen isäpuoli. Vanhemmat taistelivat avioeron jälkeen pojan huoltajuudesta aina vuoteen 1945 asti.
Pojan kasvattivat lapsenhoitajat ja kotiopettajat ja hänet lähetettiin yksityisiin sisäoppilaitoksiin, kuten äitinsäkin aikoinaan. Poika oli aikuistuessaan katkera äidilleen siitä, että hänet kasvattivat vieraat ihmiset eikä hän oppinut tuntemaan äitiään kunnolla. Tämä johti yhteenottoon ja välien rikkoutumiseen vuonna 1959.
Reventlowin ilman taloudellisia rajoitteita ollut elämä sisälsi nopeita kilpa-autoja, erilaisia urheilulajeja, naisia sekä tarkkoja elintapoja. Hän perusti 21–22 -vuotiaana Los Angelesiin liikkeen, joka valmisti kilpa-autoja Scarabin nimellä. Kilpa-autoilijana hän usein tarkkaili ruokavaliotaan, joi alkoholijuomia kohtuudella ja nukkui 11 tunnin yöunia. Merkittävimmän voittonsa hän sai 22-vuotiaana Bahaman Nassaun Governor's Cup -kilpailusta vuonna 1958. Voiton merkitystä lisäsi entuudestaan, että yhdysvaltalainen auto ja kuljettaja olivat voittaneet kansainvälisissä katukisoissa viimeksi vuonna 1924. Reventlow oli naimisissa näyttelijöiden Jill St. Johnin kanssa vuosina 1960-1963 ja Cheryl Holdridgen kanssa vuodesta 1964, mutta molemmat liitot kärsivät Reventlowin määräilevän, riskejä rakastavan luonteen ja kilpaharrastuksen vuoksi ja päättyivät avioeroon tai erillään asumiseen.
Reventlow menehtyi pienkoneonnettomuudessa yhdessä kokemattoman pilottinsa kanssa Aspenissa vuonna 1972. Hänen leskensä peri 50 miljoonan dollarin osuuden omaisuudesta, joka oli saatu kokoon Woolworthin "five and dime" halpatavarataloilla 1900-luvun aikana.
Aiheesta muualla

Miljoonien perijä, Suomen Kuvalehti, 23.07.1938, nro 29, s. 20, Kansalliskirjaston digitaaliset aineistot
Lela Rochon

Antoine Fuqua ja Lela Rochon.
Lela Rochon (s. 17. huhtikuuta 1964, Los Angeles, Kalifornia) on yhdysvaltalainen näyttelijä. Hänellä on haitilaisia sukujuuria.
Rochonin tunnetuimpiin rooleihin kuuluu Robin Stokes elokuvassa Haku päällä (1995). Hänellä on lisäksi ollut rooli mm. romanttisessa komediassa Bumerangi vuonna 1992 sekä elokuvassa Vain narrit rakastuvat 1998.
Rochon on käynyt Cerritos High Schoolin Kaliforniassa ja valmistunut myöhemmin yliopistosta. Hän elää tällä hetkellä toisessa avioliitossaan elokuvaohjaaja Antoine Fuquan kanssa. Ensimmäinen avioliitto päättyi eroon vuonna 1987.
Kylän portti

| Kylän portti |
| --- | --- |
 Kylän portti (2021)
Nimi:  Kylän portti
Tekijä:  Akseli Leinonen
Valmistumisvuosi:  2021
Taiteenlaji:  kuvanveisto
Korkeus:  yli kuusi metriä
Sijainti:  Viiskulman aukio, Vesijärvenkadun, Päijänteenkadun ja Kirkkokadun risteys
Paikkakunta:  Lahti
Koordinaatit:  60°59'5.3"N, 25°39'43.2"E
Kylän portti on Akseli Leinosen julkinen taideteos, joka sijaitsee Lahden Viiskulman aukiolla. Teos pystytettiin vuonna 2021.
Kierrätysbetonista valmistettu taideteos valettiin Nummelassa styroksista ja vanerista tehtyihin muotteihin. Kylän portti on reilut kuusi metriä korkea ja painaa yli 50 tonnia. Alkuperin teoksen oli tarkoitus olla seitsemän metriä, mutta kustannussyistä teos päädyttiin valamaan hieman pienempään kokoon.
Teoksen pinta näyttää tarkoituksella punertavan ruosteiselta. Pylväiden on sanottu tuovan mielleyhtymiä rapistuneeseen temppeliin. Teos myös nimensä mukaisesti näyttää portilta, mutta kaarissa on epäsymmetrisyyttä.
Taidekilpailu

Kylän portti -ehdotus voitti ensimmäisen sijan Lahden kaupungin vuonna 2020 järjestämässä taidekilpailussa. Viiskulman aukiolle haettiin kilpailussa elämyksellistä elementtiä, joka opastaa läheisyydessä sijaitsevaan Lahden visuaalisten taiteiden museo Malvaan. Suunnittelukilpailussa teoksen ympäristöystävällisyys oli myös tärkeä kriteeri.
Aiheesta muualla

Video teoksen pystytyksestä, Lahden kaupunkiympäristön Facebook-sivu. Viitattu 6.5.2021.
Koripallon naisten maailmanmestaruuskilpailut 2018

Vuoden 2018 koripallon naisten maailmanmestaruuskilpailut järjestettiin Teneriffalla, Espanjassa 22.–30. syyskuuta 2018. Turnaukseen osallistui 16 joukkuetta. Mestaruuden voitti Yhdysvallat, joka voitti loppuottelussa Australian pistein 73–56. Pronssia sai Espanja. Turnauksen arvokkaimmaksi pelaajaksi valittiin Yhdysvaltain Breanna Stewart.
Pudotuspelit > Pudotuspelien 1. kierros

26. syyskuuta 2018
|  |
| --- | --- | --- |
| Espanja  | 63–48 |  Senegal |
| Kiina  | 87–81 |  Japani |
| Ranska  | 78–61 |  Turkki |
| Nigeria  | 57–56 |  Kreikka |
Pudotuspelit > Puolivälierät

28. syyskuuta 2018
|  |
| --- | --- | --- |
| Kanada  | 53–68 |  Espanja |
| Australia  | 83–42 |  Kiina |
| Belgia  | 86–65 |  Ranska |
| Yhdysvallat  | 71–40 |  Nigeria |
Pudotuspelit > Välierät

29. syyskuuta 2018
|  |
| --- | --- | --- |
| Espanja  | 66–72 |  Australia |
| Belgia  | 77–93 |  Yhdysvallat |
Pudotuspelit > Pronssiottelu

30. syyskuuta 2018
|  |
| --- | --- | --- |
| Espanja  | 67–60 |  Belgia |
Pudotuspelit > Loppuottelu

30. syyskuuta 2018
|  |
| --- | --- | --- |
| Australia  | 56–73 |  Yhdysvallat |
Yhdysvaltain kultamitalijoukkue

Jewell Loyd, Kelsey Plum, Sue Bird, Layshia Clarendon, Morgan Tuck, A'ja Wilson, Breanna Stewart, Elena Delle Donne, Diana Taurasi, Nneka Ogwumike, Tina Charles, Brittney Griner.
Sijoitukset

| --- | --- |
:  Yhdysvallat
:  Australia
:  Espanja
4.:  Belgia
5.:  Ranska
6.:  Kiina
7.:  Kanada
8.:  Nigeria
9.:  Japani
10.:  Turkki
11.:  Kreikka
12.:  Senegal
13.:  Latvia
14.:  Etelä-Korea
15.:  Argentiina
16.:  Puerto Rico
Turnauksen tähdistöjoukkue

Breanna Stewart (Yhdysvallat), Liz Cambage (Australia), Diana Taurasi (Yhdysvallat), Emma Meesseman (Belgia), Astou Ndour (Espanja).
Lance Pitlick

| Lance Pitlick> Henkilötiedot |
| --- | --- |
Syntynyt: 5. marraskuuta 1967 (ikä 56) Minneapolis, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pelaajaura
Pääsarjaura:  1990–2002
Seurat:  Hershey Bears (AHL) Ottawa Senators (NHL) P.E.I. Senators (AHL) Florida Panthers (NHL)
NHL-varaus:  180. varaus, 1986 Minnesota North Stars
Lance Pitlick (s. 5. marraskuuta 1967 Minneapolis, Minnesota) on yhdysvaltalainen entinen ammattilaisjääkiekkoilija, pelipaikaltaan puolustaja.
Ura

Minnesota North Stars varasi Pitlickin NHL:ään numerolla 180 varaustilaisuuden 1986 yhdeksännellä kierroksella. Hän ei kuitenkaan pelannut urallaan yhtään ottelua North Starsissa, vaan pelasi vuodesta 1986 vuoteen 1990 Minnesotan yliopiston jääkiekkojoukkueessa yliopistosarja WCHA:ssa, minkä jälkeen teki vapaana pelaajana sopimuksen NHL-seura Philadelphia Flyersin kanssa. Hän pelasi vuoteen 1994 sen farmijoukkueessa Hershey Bearsissa AHL:ssä.
Pitlick siirtyi kesäkuussa 1994 Ottawa Senatorsiin, jossa pelasi työsulun lyhentämällä kaudella 1994–1995 ensimmäiset NHL-ottelunsa, 15 ottelua. Suurimman osan kaudesta hän pelasi AHL:n Prince Edward Island Senatorsissa, jossa pelasi myös osan kaudesta 1995–1996. Kaudesta 1996–1997 alkaen Pitlick pelasi vakituisesti NHL:ssä, kauteen 1998–1999 asti Ottawa Senatorsissa ja kaudesta 1999–2000 alkaen Florida Panthersissa, jonne siirtyi vapaana pelaajana heinäkuussa 1999. Hänen viimeinen kautensa NHL:ssä oli kausi 2001–2002.
Pitlick, joka oli rooliltaan fyysinen puolustava puolustaja (engl. stay-at-home defenseman), pelasi NHL-vuosinaan yhteensä 393 runkosarja- ja 24 pudotuspeliottelua. Hän teki runkosarjassa yhteensä 49 tehopistettä, 16 maalia ja 33 syöttöpistettä, ja pudotuspeleissä kaksi tehopistettä, molemmat syöttöpisteitä. Pelaajauransa jälkeen hän on toiminut jääkiekon juniorivalmentajana kotiosavaltiossaan Minnesotassa ja itse perustamansa yrityksen Sweet Hockey Productsin johdossa.
Perhe

Pitlick on ollut naimisissa vuodesta 1992. Hänellä ja vaimollaan Lisalla, joka on entinen kilpavoimistelija, on kaksi lasta, pojat Rem ja Rhett.
Kultainen Venla 2023

| Kultainen Venla 2023 |
| --- | --- |
Päiväys:  26. tammikuuta 2024
Paikka:  Kansallisooppera, Helsinki
Juontaja:   Marja Hintikka  Ile Uusivuori 
Järjestäjä:  Televisioakatemia
Kohokohtia
Eniten palkintoja:   Elämäni biisi (2)  Kirjolla (2)  Kovan viikon ilta (2)  Piiritys (2)  Poromafia (2) 
Eniten ehdokkuuksia:   Poromafia (5) 
 ← 2022  Kultainen Venla  2024 →
Kultainen Venla 2023 oli järjestyksessään neljästoista Kultainen Venla -palkintogaala, jossa jaettiin palkintoja vuoden 2023 parhaille suomalaisille televisio-ohjelmille ja niiden tekijöille. Gaala järjestettiin 26. tammikuuta 2024 Kansallisoopperassa ja lähetettiin suorana MTV3:lla. Gaalan juonsivat Marja Hintikka ja Ile Uusivuori.
Eniten ehdokkuuksia sai C More -suoratoistopalvelun draamasarja Poromafia (5 ehdokkuutta). Eniten palkintoja saivat kahdella palkinnolla palkitut Elämäni biisi, Kirjolla, Kovan viikon ilta, Piiritys ja Poromafia.
Gaalalla oli MTV3:lla katsojia keskimäärin 720 000.
Ehdokkaat

Voittajat on listattu ensimmäisenä ja merkitty kaksoisristillä ().
Ehdokkaat > Ohjelmat

| --- | --- |
 Game Show Suurmestari (MTV Katsomo ja MTV3, Rabbit Films)  Hengaillaan (Yle Areena ja Yle TV1, Yle Luovat sisällöt ja media & Mediawan Finland)  Haluatko miljonääriksi? (Nelonen ja Ruutu, Rabbit Films):  Keskusteluohjelma Perjantai (Yle Areena ja Yle TV1, Yle Uutis- ja ajankohtaistoiminta)  Puoli seitsemän (Yle Areena ja Yle TV1, Yle Urheilu ja tapahtumat)  Yökylässä Maria Veitola (MTV Katsomo ja MTV3, Moskito Television)
 Lasten- ja nuortenohjelma HS Lasten uutiset (Nelonen ja Ruutu, Sanoma Media Finland/uutiset)  Erityiset (Yle Areena ja Yle TV2, Mediawan Finland)  Räjähdysherkkä (Yle Areena, Tekele Productions):  Kilpailureality Tanssii tähtien kanssa (MTV3, Banijay Finland)  Amazing Race Suomi (Nelonen ja Ruutu, Moskito Television)  Petolliset (Nelonen ja Ruutu, Fremantle Media Finland)
 Komediasarja Sunnuntailounas (C More / MTV Katsomo, Yellow Film & TV)  Etsijät (Yle Areena ja Yle TV1, Tack Films)  Sipoon herttua (Elisa Viihde, Yellow Film & TV):  Draamasarja Poromafia (C More / MTV Katsomo, Kaiho Republic)  Estonia (MTV Katsomo, Fisher King)  Piiritys (Nelonen ja Ruutu, Mediawan Finland)
 Musiikkiviihde Elämäni biisi (Yle Areena ja Yle TV1, Yle Luovat sisällöt ja media & Yellow Film & TV)  Laulu rakkaudelle – Secret Song Suomi (MTV Katsomo ja MTV3, Warner Bros. International Television Production Finland)  Masked Singer Suomi (MTV Katsomo ja MTV3, Fremantle Media Finland):  Seurantareality Kirjolla (Yle Areena ja Yle TV2, Fremantle Media Finland)  Maajussille morsian (MTV Katsomo ja MTV3, Fremantle Media Finland)  Verta, hikeä ja luksusta (Yle Areena ja Yle TV2, Warner Bros. International Television Production Finland)
 Lifestyle-ohjelma Grand Designs Suomi (MTV Katsomo ja MTV3, Fremantle Media Finland)  Koti koiralle (Nelonen ja Ruutu, Warner Bros. International Television Production Finland)  Strömsö (Yle Areena, Yle TV1 ja Yle Fem, Svenska Yle):  Viihdeohjelma Kovan viikon ilta (Yle Areena ja Yle TV1, Yle Luovat sisällöt ja media)  Pitääkö olla huolissaan? (MTV Katsomo ja MTV3, Rabbit Films)  Sohvaperunat (Yle Areena ja Yle TV2, Endemol Shine Finland)
 Event-ohjelma Uuden Musiikin Kilpailu 2023 (Yle Areena ja Yle TV1, Yle Luovat sisällöt ja media)  Emma-gaala 2023 (Nelonen, Mediawan Finland & Musiikkituottajat IFPI Finland)  Pentulive (Yle Areena, Yle Luovat sisällöt ja media):  Asiaohjelma- ja dokumenttisarja Linda (MTV Katsomo ja MTV3, Moskito Television)  Tämä on totuuteni (Yle Areena ja Yle TV1, Mediawan Finland)  Uskomattomat ympäristörikokset (MTV Katsomo ja MTV3, NTRNZ Media)
 Urheiluohjelma Jalkapallon naisten MM 2023 (Yle Areena ja Yle TV2, Yle Urheilu)  Jalkapallon Mestarien liiga 2023 ja FIFAn jalkapallon MM-kilpailut 2022 (C More / MTV Katsomo ja MTV3, MTV)  Yleisurheilun MM-kisat 2023 (Yle Areena ja Yle TV2, Yle Urheilu):  Uutis- ja ajankohtaisohjelma MOT (Yle TV1 ja Yle Areena, Yle Uutis- ja ajankohtaistoiminta)  A-studio (Yle Areena ja Yle TV1, Yle Uutis- ja ajankohtaistoiminta)  Viiden jälkeen (MTV Katsomo ja MTV3, MTV Uutiset)